Molineux Stadium

Molineux Stadium er et fotballstadion i Wolverhampton i England. Det er hjemmebane til fotballklubben Wolverhampton Wanderers FC. Stadionet, som ble åpnet 1889, har i dag en kapasitet på 28 525 sitteplasser fordelt på fire tribuneseksjoner som heter Billy Wright Stand, Steve Bull Stand, Stan Cullis Stand og Jack Harris Stand. Historie Den første offisielle fotballkampen ble spilt den 2. september 1889 mot Aston Villa, en kamp Wolverhampton for øvrig vant 1–0. Tilskuerrekorden på Molineux er på 61 315 og ble satt i FA-cupens femte runde i kampen mellom Wolverhampton og Liverpool i 1939 som Wolves vant 4-1. I klubbens storhetstid på 1950-tallet hadde man stort sett alltid over 50 000 tilskuere på kampene på arenaen, som da for det meste var ståplasser. Stadionet hadde opprinnelig fire seksjoner: South Bank, North Bank, Molineux Street Stand og Waterloo Road Stand. Arenaen beholdt sitt utseende frem til 1979 da John Ireland Stand erstattet gamle Molineux Street Stand. Etter tribunebrannen i Bradford i 1985 ble tre-seksjonene North Bank og Waterloo Road Stand stengt av sikkerhetsgrunner. Renovering Da mangemillionæren Jack Hayward kjøpte klubben i 1990 ble arenaen bygget om. I 1992 ble North Bank Stand erstattet av Stan Cullis Stand og i august året etter ble Waterloo Road Stand erstattet av Billy Wright Stand. I desember 1993 ble Jack Harris Stand, som erstattet South Bank Stand, åpnet. Også John Ireland Stand ble renovert og i 2003 endret den navn til Steve Bull Stand. Fremtidsplaner Da klubben i 2003 vant opprykk til Premier League var stadionet den femte minste i divisjonen. I 2003/04- til 2005/06-sesongene ble hjørnet mellom Billy Wright og Jack Harris Stands bygget igjen med midlertidige seter som ga 900 ekstra sitteplasser. Dette området ble kalt Graham Hughes Stand. Hvis Wolves skulle vinne opprykk til den øverste divisjonen igjen vil også de siste 3 hjørnene bli bygget igjen og gi stadionet en total kapasitet på 32 500, og hvis klubben noen gang skulle klare å etablere seg som et Premier League-lag er planen å utvide Steve Bull Stand og Billy Wright Stand og dermed få en total kapasitet på drøyt 40 000. Dette blir ofte referert til som golden palace. Tribuneseksjoner Molineux består av 4 tribuneseksjoner. Billy Wright Stand Åpnet: 1993 Kapasitet: 8608 Denne seksjonen har også følgende fasiliteter: Garderober 18 VIP suiter Klubbkontor Pressesenter Konferanse- og bankettsenter – Hjemmeside Private salonger til Executive Club, Captain's Club og President's Club Restauranten Sir Jack's – Hjemmeside Billy Wright Stand het Waterloo Road Stand frem til august 1993. Det er satt opp en bronsestatue av Billy Wright utenfor denne seksjonen. Jack Harris Stand Åpnet: 1993 Kapasitet: 5355 Denne seksjonen har også følgende fasiliteter: Kontor for sikkerhet Jack Harris Stand het South Bank frem til desember 1993. Stan Cullis Stand Åpnet: 1992 Kapasitet: 5144 Denne seksjonen har også følgende fasiliteter: The Terrace Bar Billettkontor Reisekontor Medlemskontor Johnny Hancock Community Room Studierom Fotorom Reklameavdeling Stan Cullis Stand het North Bank frem til 1992. Det er satt opp en bronsestatue av Stan Cullis utenfor denne seksjonen. Steve Bull Stand Åpnet: 2003 Kapasitet: 9348 Denne seksjonen har følgende fasiliteter: 42 VIP bokser Områder som er leid ut som kontorplasser til Wolverhampton University Steve Bull Stand het John Ireland Stand fram til 2003 og byttet navn for å hedre Steve Bull, den største målskåreren gjennom tidene med 306 mål for klubben. John Ireland Stand het Molineux Street Stand frem til 1979. Eksterne lenker Wolves offisielle hjemmeside om Molineux TheWolvesSite om Molinux Internet Football Grounds Guide om Molineux BBC har laget en 360 ° visning av Molineux